బెంగళూరు: ఆదాయానికి మించిన ఆస్తుల కేసులో దోషిగా తేలడంతో తక్షణం లొంగిపోవాలంటూ సుప్రీంకోర్టు డివిజన్ బెంచ్ బుధవారం మరోమారు తేల్చిచెప్పడంతో అన్నాడీఎంకే ప్రధాన కార్యదర్శి శశికళ బెంగళూరు కోర్టులో లొంగిపోయారు. అనంతరం ఆమెను పరప్పన అగ్రహార జైలుకు తరలించారు. శశికళ భర్త నటరాజన్తో పాటు పెద్దఎత్తున మద్దతుదారులు అక్కడకి చేరుకోవడంతో జైలు పరిసరాల్లో భారీగా పోలీసులను మోహరించారు. అంతకుముందు చెన్నై నుంచి రోడ్డు మార్గం ద్వారా శశికళ బెంగళూరు చేరుకున్నారు. తనను ప్రత్యేక ఖైదీగా గుర్తించాలని కూడా న్యాయస్థానాన్ని ఆమె కోరారు. ఇంటి భోజనం, మినరల్ వాటర్, ఏసీ, టీవీ తదితర సౌకర్యాలు కల్పించాలని ఆమె తరఫు న్యాయవాదులు కోర్టులో పిటిషన్ వేశారు.
bengaluru: aadaayaaniki minchina aastula kesulo doshigaa teladamtho takshanam longipovalantu supreenkortu division bench budhavaaram maromaru telchicheppadamto annadienke pradhaana kaaryadarsi sasikala bengaluru kortulo longipoyaaru. anantaram aamenu parappana agrahara jailuku taralinchaaru. sasikala bharta natarajantho paatu peddaettuna maddatudaarulu akkadaki cherukovadamto jailu parisaraallo bhariga poliisulanu moharinchaaru. antakumundu chennai nunchi roddu maargam dwara sasikala bengaluru cherukunnaru. tananu pratyeka khaidiigaa gurtinchaalani kuudaa nyaayasthaanaanni aame koraru. inti bhojanam, minaral water, ac, tv taditara soukaryaalu kalpinchaalani aame tarafu nyaayavaadulu kortulo pitition vaesaaru.